ועדת הכנסת, כנסת 20, פרוטוקול מספר 247, 2017-04-25 23:25

יואב קיש: אני פותח את ישיבת ועדת הכנסת.

יואב קיש: אנחנו דנים בטענת נושאים חדשים שעלתה בעת הדיון בוועדה המשותפת לוועדת הכלכלה ולוועדת הכנסת לדיון בהצעת חוק השידור הציבורי הישראלי (תיקון מס' 7), התשע"ז-2017.

יואב קיש: נמצא אתנו יושב-ראש הוועדה המשותפת, חבר הכנסת דוד ביטן.

יואב קיש: בבקשה תציג את הטענות.

דוד ביטן: כפי שהצגתי בוועדה, יש סעיפים שמהווים נושא חדש בכל הקשור להצעת החוק שבה אנו דנים.

דוד ביטן: לכן ביקשנו לטעון טענת נושא חדש.

יואב קיש: יש אתנו את היועצת המשפטית של הוועדה?

יואב קיש: כן.

יואב קיש: את רוצה להגיד בקצרה מה הנושאים שמוגדרים כנושאים חדשים?

דוד ביטן: כתבתי לכם במכתב.

<אביטל סומפולינסקי: יש פה ארבעה קבצים של הסתייגויות.

<אביטל סומפולינסקי: חברת הכנסת לוי אבקסיס ביקשה להוסיף 8 סעיפים חדשים להצעת החוק בנושא העובדים, המנהל הזמני, המשרה של מנהל החטיבה, נושאים שברמת העיקרון קשורים יותר להצעת החוק שהממשלה מתכוונת להניח, תיקון מספר 8, ופחות למועד הדחייה.

יואב קיש: הם יהיו רלוונטיים לסיבוב הבא.

<אביטל סומפולינסקי: סיעת יש עתיד ביקשה גם כן להוסיף כ-20 סעיפים חדשים לתאגיד, וגם לשנות את סעיף 37 ואת סעיף 55.

יואב קיש: שאינם נידונים בהצעת החוק.

<אביטל סומפולינסקי: שעניינם מינויים בתאגיד ונושא החדשות בתאגיד.

<אביטל סומפולינסקי: סיעת המחנה הציוני ביקשה להוסיף מספר רב של סעיפים גם לחוק תאגיד השידור הציבורי וגם ביקשה להוסיף מספר רב של סעיפים לתיקון חוק התקשורת (בזק ושידורים), התשמ"ד-1984, שלא נדון בכלל במסגרת הצעת החוק הזאת.

<אביטל סומפולינסקי: ארבל אסטרחן, יש צורך בפירוט נוסף?

יואב קיש: לא.

יואב קיש: תודה.

יואב קיש: לפני שנצביע, חבר הכנסת איתן כבל, האם אתה רוצה להתייחס מדוע הנושאים אינם נושאים חדשים?

איתן כבל: לדעתי הנושאים הם לא נושאים חדשים.

איתן כבל: אני מכיר אותם כבר זמן רב, דרך אגב.

איתן כבל: ..

יואב קיש: בדרך כלל בוועדת הכנסת מי שמרגיש לפעמים מבוכה קלה בטענות על נושאים חדשים זה אני כיושב-ראש שבא למנוע, והפעם התהפכו היוצרות ואנחנו מביאים את האופוזיציה להגן ולומר מדוע זה אינו נושא חדש, בעניין דחייה של שבועיים בחוק.

איתן כבל: אני חוזר למי שלא יודע, אני רוצה להגיד לכם שזה מוכן כבר מהבוקר, לכן זה לא חדש.

איתן כבל: אתה ראית את זה פה במשך כל הדיון, עבורך זו לא הייתה הפתעה.

דוד ביטן: כשטוענים על נושא חדש זה לא מתי כתבו אותו.

יואב קיש: אני רוצה ללמוד קצת מניסיונו של איתן כבל כדי שכאשר אני אצטרך להשתמש בנימוקים החזקים האלה יהיה לי אותם בארסנל.

איתן כבל: אני יכול לומר, גם משיחה שהייתה לי עם מי שכתבו וניסחו את ההסתייגויות, גיא עציון ודניאל אריאב, זה לא חדש להם.

איתן כבל: לשיטתם הסעיפים האלה יש להם השפעה דרמטית מאוד על התפקוד של השידור הציבורי והשפעה ישירה על העובדים.

איתן כבל: אנחנו לקראת הבחירות להסתדרות, אנחנו תומכים בשלי יחימוביץ, ומכיוון שכך סברנו שמן הראוי שכל הסעיפים האלה יתווספו להצעת החוק.

דוד ביטן: שכנעת אותי מדוע לא.

דוד ביטן: הדבר היחיד שחדש – שזה לא חדש כי כתבו את זה הבוקר.

איתן כבל: כדאי שלא תיפול שגגה, שאף אחד לא יסמס עכשיו לדב חנין שאנחנו עוסקים בעניין חדש.

איתן כבל: ..

איתן כבל: לכן לשיטתנו זה צריך להיות חלק מן החוק, וחייב להיות חלק מן החוק.

איתן כבל: תודה.

דוד ביטן: אגיד לך מה הסיבה, כי אנחנו נעשה חיבור בין החוק הזה לחוק השני ואז יש לזה משמעות.

איילת נחמיאס ורבין: ולכן אתם צריכים להימנע מטענת נושא חדש.

יואב קיש: אחרי האתנחתא הקומית הזו אנחנו עוברים להצביע.

יואב קיש: מי בעד הצעתו של יושב-ראש הוועדה המשותפת, שמדובר בנושאים חדשים?

יואב קיש: ירים את ידו.

יואב קיש: מי נגד?

יואב קיש: מי נמנע?

יואב קיש: בעד – רוב

יואב קיש: נמנעים – אין הטענה בדבר נושאים חדשים, כפי שפורטו, נתקבלה.

יואב קיש: בקשתו של יושב-ראש הוועדה המשותפת התקבלה.

יואב קיש: המשמעות היא שנושאים אלה לא ייכנסו להצעת החוק, גם לא כהסתייגויות.

יואב קיש: אנחנו נועלים את הישיבה.